Document ID: 32005R1343

KOMISIJAS REGULA (EK) Nr. 1343/2005
(2005. gada 16. augusts),
kurā paredzēts piešķirt ražotāju organizācijām kompensācijas par tunzivīm, kas piegādātas pārstrādes rūpniecībai no 2004. gada 1. aprīļa līdz 30. jūnijam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. decembra Regulu (EK) Nr. 104/2000 par zvejniecības un akvakultūras produktu tirgus kopīgo organizāciju (1), un jo īpaši tās 27. panta 6. punktu,
tā kā:
(1)
Kompensācijas pabalstu, kas noteikts Regulas (EK) Nr. 104/2000 27. pantā, ir paredzēts ar dažiem nosacījumiem piešķirt Kopienas tunzivju ražotāju organizācijām par tunzivju daudzumiem, kuri piegādāti pārstrādes rūpniecībai kalendāra ceturksnī, kuram reģistrētas cenas, ja gan vidējā reģistrētā ceturkšņa pārdošanas cena Kopienas tirgū, gan ievešanas cena - vajadzības gadījumā - kopā ar jebkādu piemēroto kompensācijas maksu ir zemāka nekā 87 % no attiecīgā produkta Kopienas ražotāju cenas.
(2)
Kopienas tirgus situācijas analīze ļauj secināt, ka laikā no 2004. gada 1. aprīļa līdz 30. jūnijam gan vidējā ceturkšņa pārdošanas cena, gan ievešanas cena, kas minēta Regulas (EK) Nr. 104/2000 27. pantā dzeltenspuru tunzivīm (Thunnus albacares), kuras gabalā sver vairāk nekā 10 kg, bijusi zemāka nekā 87 % no spēkā esošās Kopienas ražotāju cenas, kas noteikta Padomes Regulā (EK) Nr. 2346/2002 (2).
(3)
Tiesības uz kompensācijas pabalstu ir jānosaka, pamatojoties uz pārdošanas apjomiem, uz ko attiecas faktūrrēķini, kuru datumi atbilst attiecīgajam ceturksnim, un kas izmantoti, lai aprēķinātu mēneša vidējo pārdošanas cenu saskaņā ar 4. pantu Komisijas 2001. gada 9. novembra Regulā (EK) Nr. 2183/2001, ar ko nosaka sīki izstrādātus noteikumus Padomes Regulas (EK) Nr. 104/2000 piemērošanai kompensācijas pabalstu piešķiršanai par tunzivīm, kas paredzētas pārstrādes rūpniecībai (3).
(4)
Saskaņā ar Regulas (EK) Nr. 104/2000 27. panta 2. punktu kompensācijas apjoms nekādā ziņā nedrīkst pārsniegt starpību starp kontrolslieksni un attiecīgā produkta vidējo pārdošanas cenu Kopienas tirgū, vai vienotas likmes summu, kas vienāda ar 12 % no minētā sliekšņa.
(5)
Daudzumi, par kuriem ir izmaksājama kompensācija, nekādā ziņā nedrīkst pārsniegt ierobežojumus, kas noteikti attiecīgajam ceturksnim Regulas (EK) Nr. 104/2000 27. panta 3. punktā.
(6)
Dzeltenspuru tunzivju (Thunnus albacares), kas gabalā sver vairāk nekā 10 kg, daudzumi, kuri pārdoti un piegādāti Kopienas muitas teritorijā reģistrētai pārstrādes rūpniecībai, attiecīgajā ceturksnī bija lielāki nekā daudzumi, kurus pārdeva un piegādāja tajā pašā ceturksnī iepriekšējos trijos zvejas gados. Tā kā šie daudzumi pārsniedz Regulas (EK) Nr. 104/2000 27. panta 3. punktā noteikto ierobežojumu, ir jāierobežo minēto produktu kopējie daudzumi, par kuriem pienākas kompensācija.
(7)
Saskaņā ar Regulas (EK) Nr. 104/2000 27. panta 4. punktā paredzētajiem maksimālajiem apjomiem katrai ražotāju organizācijai piešķiramā pabalsta summas aprēķināšanai, daudzumi, par kuriem ir maksājams pabalsts, ir jāsadala attiecīgo ražotāju organizāciju starpā proporcionāli to saražotajiem daudzumiem 2001., 2002. un 2003. zvejas gada tajā pašā ceturksnī.
(8)
Šajā regulā paredzētie pasākumi ir saskaņā ar Zvejniecības komitejas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 104/2000 27. pantā paredzēto kompensācijas pabalstu piešķir par laika posmu no 2004. gada 1. aprīļa līdz 30. jūnijam attiecībā uz dzeltenspuru tunzivīm (Thunnus albacares), kas gabalā sver vairāk nekā 10 kg.
Pabalsta lielums saskaņā ar Regulas (EK) Nr. 104/2000 27. panta 2. punkta pirmo un otro ievilkumu nedrīkst pārsniegt 24 euro par tonnu.
2. pants
1. Dzeltenspuru tunzivju (Thunnus albacares), kas gabalā sver vairāk nekā 10 kg, kopējie daudzumi, par kuriem pienākas kompensācija, ir 26 353,548 tonnas.
2. Kopējā daudzuma sadalījums attiecīgo ražotāju organizāciju starpā ir noteikts šīs regulas pielikumā.
3. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 16. augustā

Labels: 3
1
5
6